Carole Hartmann

D'Carole Hartmann, gebuer den 3. Juni 1987 an der Stad LëtzebuergCarole Hartmann, Fiche signalétique op chd.lu, der Websäit vun der Chamber; fir d'lescht gekuckt de 6. Dezember 2018, ass eng lëtzebuergesch Affekotin a Politikerin (DP).

 Formatioun a Karriär 

 Politesch Mandater 
D'Carole Hartmann ass zanter 2008 bei der JDL aktiv. Si huet sech bei de Gemengewalen 2017 an der Gemeng Iechternach als zweet hannert hirem Papp, dem André Hartmann, op der DP-Lëscht klasséiert, konnt awer hiert Mandat eréischt unhuelen, nodeems hire Papp am Mäerz 2018 als Conseiller demissionéiert huet. Si gouf an der Gemengerotssitzung vum 26. Mäerz 2018 vereedegt.Ville d'Echternach. Gemeinderatssitzung vom 26.03.2018. Als Resultat vun de Gemengerotswale vum 11. Juni 2023 gouf si den 13. Juli 2023 als nei Buergermeeschtesch vun der Gemeng Iechternach vereedegt.Assermentation des collèges des bourgmestre et échevins." Communiqué vum 13.07.202 op mint.gouvernement.lu

2013 war si fir d'éischt Kandidatin bei de Chamberwalen, krut dat éischt Chambermandat awer eréischt bei de Wale vum 14. Oktober 2018 wéi si am Bezierk Osten fir de Lex Delles nogeréckelt ass, deen an d'Regierung genannt gouf. Si ass de 6. Dezember 2018 als Deputéiert vereedegt ginn«Je jure fidélité au Grand-Duc» op wort.lu de 6. Dezember 2018. 
Bei de Chamberwale vum 8. Oktober 2023 gouf si erëmgewilet.

Als Deputéiert setzt si hir politesch Prioritéite virun allem an d'Justiz (fir méi séier Prozeduren an zivil- a strofrechtlechen Affären), an d'Opwäertung vum Sport, an an all Froen ronderëm d'Studien an d'Eraklammen an d'BeruffsweltMit neuem Schwung ins Parlament op wort.lu de 6. Dezember 2018, fir d'lescht gekuckt den 31. Dezember 2018.

Den 12. Juni 2022 gouf si um Nationalkongress vun der DP als nei Generalsekretärin vun der Partei gewielt."De Lex Delles gëtt neie Parteipresident vun der DP." rtl.lu, 12.06.2022. De 27. Abrëll 2025 gouf si um Nationalkongress als nei Parteipresidentin gewielt.

 Um Spaweck 

 Was bewegt... Carole Hartmann, Kandidatin in Echternach op journal.lu, der Websäit vum Lëtzebuerger Journal, de 14. September 2017

Kategorie:Lëtzebuergesch Deputéiert
Kategorie:Lëtzebuergesch Affekoten
Kategorie:Gebuer 1987
Kategorie:Buergermeeschtere vun Iechternach
Kategorie:Lëtzebuergesch Buergermeeschteren